"Olen siinse väikese valiku järjestanud jaapani antoloogia-koostamise reeglitest lähtuvalt: eri ajajärkude luuletajad  esinevad siin koos ja läbisegi ning käivad läbi aastaringi kevade algusega kokku langevast uusaasta esimesest päevast kuni aasta viimaseni." Haikude mõistmisele aitavad kaasa kommentaarid, "...et eesti lugejal oleks kergem seda ringi kaasa käia - lootes, et haikud, need tajuteravuse piiridel pildistatud hetked ei jää kinni kultuuridevaheliste erinevuste rägastikesse". Haikude tõlked on trükitud koos jaapanikeelsete tekstidega nii romanisatsioonis kui kana ja kanji kirjas. Raamatule annavad lisamõõtme Rosita  Raua fotod.